Carolyn Bessette-Kennedy

**Carolyn Jeanne Bessette-Kennedy** () var ein amerikansk motepublisist. Ho arbeidde for Calvin Klein fram til ho gifta seg i 1996 med advokat og forleggjar . Livet hennar og stilsansen hennar vart etter dette gjenstand for intens mediegransking. Ho og ektemannen, saman med den eldre systera hennar Lauren, omkom i ei flyulukke utanfor kysten av Martha’s Vineyard i 1999.
## Bakgrunn
Carolyn Jeanne Bessette vart fødd 7. januar 1966 i White Plains i New York, som det yngste barnet til William Joseph Bessette (fødd 1942), ein bygningsingeniør som seinare vart møbelsnikkar, og Ann Marie (fødd Messina; fødd 1939), ein administrator i det offentlege skulesystemet i New York. Ho hadde to eldre systre, tvillingane Lauren og Lisa. Farsslekta hennar var opphavleg fransk-kanadisk og stamma direkte frå Jean Besset, som kom til Québec på 1600-talet. Ho hadde òg italiensk bakgrunn gjennom mora. Foreldra hennar skilde seg i 1974 då ho var åtte år gammal. Mora gifta seg seinare med Richard Freeman, ein ortopedisk kirurg, og flytta til Old Greenwich i Connecticut, medan far hennar vart verande i White Plains.

Bessette vaks opp i ein romersk-katolsk heim og gjekk seinare på St. Mary’s High School. På St. Mary’s vart ho kåra av medelevar til «den ultimate vakre personen». På vidaregåande vart ho skildra som ein del av den «populære gjengen» og som ei som hadde vore på «alle dei rette festane». Ho byrja opphavleg på Greenwich High School, men foreldra flytta henne til St. Mary’s fordi dei meinte ho ikkje tok skulearbeidet seriøst nok. Etter å ha fullført vidaregåande i 1984 byrja ho på lærarutdanninga ved Boston University, der ho tok eksamen i 1988 med ein bachelorgrad i grunnskuleutdanning. Medan ho studerte der, var ho kjærast med John Cullen, ein profilert spelar på ishockeylaget til universitetet, som seinare spelte profesjonelt i NHL.
## Karriere
Bessette prøvde seg ei kort stund som modell og engasjerte ein profesjonell fotograf til å ta bilete til porteføljen hennar. Sjølv om modellkarrieren ikkje vart særleg lønsam, var ho på framsida av Boston University sin 1988-kalender, «The Girls of B.U.».

Etter studietida og fram til ho gifta seg i 1996, arbeidde Bessette for det amerikanske motehuset Calvin Klein. I løpet av karrieren der gjekk ho frå å vere seljar ved Chestnut Hill Mall i Newton i Massachusetts til å bli direktør for PR-arbeidet ved flaggskipbutikken til selskapet på Manhattan. Medan ho arbeidde for Klein i Boston, vart ho lagt merke til av ein reisande salskoordinator for selskapet, som vitja butikken og tilrådde henne til , president for Calvin Klein Collection. Sokol vart imponert over elegansen og stilen hennar og gav henne seinare ei stilling der ho arbeidde med høgprofilerte kundar, som skodespelaren  og nyheitsankeret . Då ho slutta i Calvin Klein, var ho direktør for visingsproduksjonar og tente ei årsløn på godt over ein halv million kroner.

## Privatliv
Bessette møtte først advokat og forleggjar , son av USAs 35. president John F. Kennedy og førstedame , i 1992, medan han var i lag med skodespelaren . Bessette og Kennedy byrja å date i 1994 og vart raskt eit populært mål for paparazzi, og sladderspalter skildra kvar dei åt og handla, og rapporterte til og med om usemjene deira offentleg. Paparazzi venta ofte utanfor leilegheita deira i Tribeca for å ta bilete.

Bessette vart introdusert for onkelen til John, senator , seint på sommaren 1994. Etter bryllaupet sa senatoren til pressa: «Ein kunne med ein gong sjå at det var noko spesielt mellom dei.» Bessette flytta inn i loftsleilegheita til Kennedy i Tribeca sommaren 1995, og paret forlova seg seinare same året. 
### Bryllaup
Kennedy og Bessette gifta seg 21. september 1996. Bryllaupet var ukjent for pressa og unngjekk medieoppstyr. Seremonien gjekk føre seg i levande ljos på den avsidesliggjande øya Cumberland i Georgia, i eit lite trekyrkje, First African Baptist Church. Brura valde den då lite kjende designaren Narciso Rodriguez frå Cerruti til brudekjolen sin, laga av perlekvit silkecrêpe. Den eldre systera til brudgomen, Caroline Kennedy, var forlovar, medan Anthony Radziwill, son til tanta hans Lee Radziwill-Ross, var bestemann. Dei to døtrene til Caroline Kennedy, Rose Kennedy Schlossberg og Tatiana Kennedy Schlossberg, var blomsterjenter, og son hennar Jack Kennedy Schlossberg bar ringane. Paret drog på bryllaupsreise til Tyrkia.
### Ekteskap
Etter bryllaupet auka mediemerksemda rundt paret ytterlegare, og ho syntest ofte det var vanskeleg å handtere trakasseringa. Då paret kom attende frå bryllaupsreisa, venta ei mengd journalistar utanfor døra deira.

John sa: «Å gifte seg er ei stor omstilling for oss, og for ein privatperson som Carolyn endå meir. Eg ber dykk gi henne alt det privatlivet og rommet de kan.»

Bessette og Kennedy vart sterkt prega av den konstante merksemda frå paparazzi. Paret var stadig i søkjelyset, både på fasjonable arrangement på Manhattan og på reisene sine for å vitje kjendisar som Mariuccia Mandelli og Gianni Versace. Ho fortalde venninna si Carole Radziwill at den einaste måten å unngå paparazzi på var å gå ut av leilegheita klokka sju om morgonen. Ho klaga òg til journalisten Jonathan Soroff over at ho ikkje kunne få seg ein jobb utan å bli skulda for å utnytte eigen kjendisskap. Den minimalistiske «tilfeldig elegante» stilen hennar vart omtalt i fleire motemagasin og vart ofte samanlikna med stilen til svigermora hennar, tidlegare førstedame .

Sjølv om interessa rundt paret heldt fram, nekta Bessette-Kennedy å gi intervju og takka nei til tilbod om å vere med i motemagasin. I løpet av ekteskapet vart ho meir engasjert i veldedig arbeid og følgde ofte ektemannen til middagar i Det kvite huset. Paret fekk ei omvising i Det kvite huset av president Bill Clinton i mars 1998, og ho fungerte som vertinne på selskap for det politiske magasinet til ektemannen, *George*.

I boka *The Kennedy Curse: Why Tragedy Has Haunted America's First Family for 150 Years* hevda forfattaren Edward Klein at problema i ekteskapet visstnok skuldast at Bessette-Kennedy hadde vanskar med å handtere mediemerksemda rundt henne og ekteskapet, skuldingar om utruskap, usemje om å få barn og påstått kokainbruk. Sjølv om Klein har skrive fleire bøker om Kennedy-familien, skal John Kennedy jr. ifølgje boka *Fairy Tale Interrupted* av Rosemary Terenzio ha sagt om han: «han er ein fyr som åt lunsj med mora mi for tjue år sidan og har levd på det sidan.»

Venner av paret, mellom dei John Perry Barlow og Christiane Amanpour, sa at dei krangla av og til, og at Bessette-Kennedy sleit med å tilpasse seg det intense medietrykket, men avviste at ho brukte narkotika eller at paret planla skilsmisse. Robert Littell, som tilbrakte ei helg med paret veka før ulukka, avviste òg påstanden om at dei levde kvar for seg då dei døydde. Paret byrja i parterapi i mars 1999 og søkte òg rådgiving frå kardinal John O’Connor sommaren 1999.

## Død
Bessette-Kennedy døydde 16. juli 1999, saman med ektemannen og den eldre systera Lauren Bessette, då det vesle flyet John Jr. førte, styrta i Atlanterhavet utanfor vestkysten av Martha’s Vineyard. National Transportation Safety Board (NTSB) konkluderte med at den sannsynlege årsaka til ulukka var at piloten ikkje klarte å halde kontroll over flyet under nedstiging over vatn om natta, som følgje av romleg desorientering. Medverkande faktorar var dis og mørk natt.

Etter eit fem dagar langt søk vart vraket funne seint på ettermiddagen 21. juli. Likene vart henta opp frå havbotnen av marinedykkarar og frakta i kortesje til rettsmedisinsk kontor, der obduksjonar viste at dei omkomne døydde ved samanstøyt. Samstundes kunngjorde familiane Kennedy og Bessette planar om minneseremoniar.

Det vart gjennomført toksikologiske testar av piloten og passasjerane. Alle testa negativt for alkohol og narkotika. Seint på kvelden 21. juli vart dei tre kroppane frakta frå Hyannis til Duxbury, der dei vart kremert ved krematoriet på Mayflower Cemetery. Om morgonen 22. juli vart oska deira spreidd frå marineskipet USS «Briscoe» utanfor kysten av Martha’s Vineyard.
## I populærkulturen
Før ho gifta seg med Kennedy, var Bessette i eit forhold med Calvin Klein-modellen Michael Bergin, som skreiv memoarboka *The Other Man: John F. Kennedy Jr., Carolyn Bessette, and Me*, utgjeven i 2004.

I 2004 gav Robert T. Littell, tidlegare romkamerat og studiekamerat av Kennedy ved Brown University, ut boka *The Men We Became: My Friendship With John F. Kennedy Jr*.

I 2005 gav Carole Radziwill, ein nær ven av Bessette-Kennedy og gift med fetteren til John, Anthony Radziwill, ut memoarboka *What Remains: A Memoir of Fate, Friendship and Love*, som inneheld hennar minne frå flyulukka som fann stad berre veker før hennar eigen ektemann døydde av kreft.

Skodespelaren Rosamund Pike vart oppmoda av regissøren David Fincher (Gone Girl) til å basere karakteren sin, Amy Dunne, på Bessette-Kennedy. Fincher sa om henne: «Ho skapte seg sjølv, ho fann opp att seg sjølv og skapte den personaen. Det var der eg byrja.» Pike prøvde utan hell å finne lydopptak av henne, men meinte til slutt at karakteren måtte byggjast «utanfrå og inn».

I 2015 vedgjekk designaren Wes Gordon, som elles ikkje likar å snakke om inspirasjonskjeldene sine, påverknaden Bessette-Kennedy hadde på damekleda i den aktuelle kolleksjonen. Han hadde lenge vore interessert i stilen hennar før produksjonen.

Den 13. juli 2019 vart opptak frå det hemmelege bryllaupet deira offentleggjorde i *JFK Jr. and Carolyn's Wedding: The Lost Tapes*, ein to timar lang spesial på TLC, saman med intervju med familie og gjester.

I 2026 vart ho portrettert av Sarah Pidgeon i den ni episodar lange miniserien *Love Story*.

## Referansar

**Denne artikkelen bygger på «[[:en:Carolyn Bessette Kennedy|Carolyn Bessette Kennedy]]» frå ,  den 18. mars 2026.*  
 

## Litteratur
*